પટનાઃ બિહારના ગયામાં એક ગેંગરેપ પીડિતાની ઓળખ જાહેર કરવા, બળજબરીથી નિવેદન લેવા અને જીપમાંથી ખેંચવાને લઈ 6 આરજેડી નેતાઓ પર કેસ દાખલ કરવામાં આવ્યો છે. તમામ નેતા ગેંગરેપનો શિકાર થયેલી પીડિતા મા દીકરીને શુક્રવારે મળવા પહોંચી હતી. આ દરમિયાન આ લોકો પીડિતાને વારંવાર આપવીતી જણાવવા કહી રહ્યા હતા. ભીડ નીતીશ સરકારની વિરુદ્ધ સૂત્રોચ્ચાર કરી રહી હતી. આ દરમિયાન સતત પૂછાઈ રહેલા સવાલોથી પીડિતા અકળાઈ ગઈ અને તેણે ચહેરા પરથી દુપટ્ટો હટાવી દીધો. તેણે કહ્યું કે હું વારંવાર એક જ વાત સૌને કેવી રીતે જણાવું. મારે કંઈ નથી કહેવું. તમે લોકો સમજતા નથી. હું મીડિયાની સામે એક જ વાત કેટલીવાર બોલું.